title: "R\u00f6\u00f6pteeken"
text: "Dit R\u00f6\u00f6pteeken (engl. call sign) uur me di Registriaring \u00f6n't Skepsregister fuar dit Skep t\u00f6diilt. Des es da metjens uk dit Forskel-Sign\u0101l fuar di Seefunk. Hat es fan Bokstaawen en Taalen t\u00f6hopset. Des es beeter (gauer en ginauer) t\u00f6 forstuun \u00fcs Skepsnoomen.\n\nLeengi da di Noomen ek?\nAliining \u00f6n NF jeft et jaa t\u00f6mendst tau Skeepen, wat \"Nordfriesland\" jit.\n\nMe R\u00f6\u00f6pteeken jit \n Nordfriesland, dit Pasajiirskep fan Pelworem, DJHX, \n Nordfriesland, di F\u00f6ri fan di W.D.R, DJLK.\n\nDiart\u00f6 kumt, dat dit R\u00f6\u00f6pteeken me di Bokstaawen ee\u0111er't NATO-Alphabeet sair uur skel\nEe\u0111er't NATO-Alfabeet jit Bisp\u00f6l 1 da Delta-Juliet-Hotel-Xray, Bisp\u00f6l 2 es Delta-Juliet-Lima-Kilo. \n\nDi Skeepen ken jaar R\u00f6\u00f6pteeken uk me Flagen weegi\n Nordfriesland Pellworm:  Delta -  Juliet -  Hotel -  Xray\n\n Nordfriesland F\u00f6\u00f6r:  Delta -  Juliet -  Lima -  Kilo\n\nDes uur fuar't Miist bluat fan Skeepen maaket, hur al en \u00fc\u0111er Keening \u00f6n stuunt, sa \u00fcs Militeerskeepen.\n\nWan en Skep wech kumt of fan di Funkforkiir nomen uur (\u00dctflagt uur), da uur dit R\u00f6\u00f6pteeken fuar't Miist fuar tiin Jaaren ek nomen. Di DGzRS heer man fuar h\u00f6\u00f6r nii Skep \u00f6n B\u00fcsum (2012) dit R\u00f6\u00f6pteeken fan't ual Skep aurnomen.\n\nWan en Skep en nii Flagi fo, da uur fan di Staat t\u00f6 di Flagi en nii R\u00f6\u00f6pteeken \u00fctd\u00f6nen. \n\nD\u00fctsk Skeepen haa R\u00f6\u00f6pteeken me fjuur Bokstaawen, hurfan di jest trii fan \"DAA\" bit \"DRZ\" gung.\n\n\u00dc\u0111er L\u00f6nen haa \u00fc\u0111er Keeningen, sa \u00fcs Sp\u0101nien (AMA-AOZ), Antigua en Barbuda (V2A-V2Z) of Zypern (5BA-5BZ).\n\nWat jit dit fuar Nuur\u0111friisl\u00f6n?\nDit F\u00f6riskep Sylt Express es naa Zypern \u00fctflagt. Dit heer dit R\u00f6\u00f6pteeken 5BFF3. Hualev sa slem, k\u00fcr em sii.\nSkeepen, wat di salev Noom haa, sen me dit R\u00f6\u00f6pteeken klaar \u00fctenachtler t\u00f6 hual.\n\nFutnooten\n\nSeefaart\nSkeps-Keening\n\nde:Rufzeichen#Funkrufzeichen_in_der_Seefahrt\nen:Call_sign#Ships_and_boats"